CELEX: C2005/057/11
Language: el
Date: 2005-03-05 00:00:00
Title: Aπόφαση του Δικαστηρίου (έκτο τμήμα), της 13ης Ιανουαρίου 2005, στην υπόθεση C-38/03: Επιτροπή των Ευρωπαϊκών Κοινοτήτων κατά Βασιλείου του Βελγίου (Παράβαση κράτους μέλους — Άρθρο 28 ΕΚ — Μέτρα ισοδυνάμου αποτελέσματος — Αναπηρικές καρέκλες — Κάλυψη των δαπανών από το σύστημα κοινωνικής ασφαλίσεως)

5.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 57/6
            
         
      AΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (έκτο τμήμα)
   της 13ης Ιανουαρίου 2005
   στην υπόθεση C-38/03: Επιτροπή των Ευρωπαϊκών Κοινοτήτων κατά Βασιλείου του Βελγίου
       (1)
   
   (Παράβαση κράτους μέλους - Άρθρο 28 ΕΚ - Μέτρα ισοδυνάμου αποτελέσματος - Αναπηρικές καρέκλες - Κάλυψη των δαπανών από το σύστημα κοινωνικής ασφαλίσεως)
   (2005/C 57/11)
   Γλώσσα διαδικασίας: η γαλλική
   Στην υπόθεση C-38/03, Επιτροπή των Ευρωπαϊκών Κοινοτήτων (εκπρόσωποι: L. Ström και F. Simonetti), κατά Βασιλείου του Βελγίου (εκπρόσωπος: αρχικώς η A.Snoecx και στη συνέχεια η E. Dominkovits), υποστηριζομένου από το Βασίλειο της Ισπανίας (εκπρόσωπος: L. Fraguas Gadea), που έχει ως αντικείμενο προσφυγή λόγω παραβάσεως ασκηθείσα στις 3 Φεβρουαρίου 2003 δυνάμει του άρθρου 226 ΕΚ, το Δικαστήριο (έκτο τμήμα), συγκείμενο από τους A. Borg Barthet, πρόεδρο τμήματος, J.-P. Puissochet και S.von Bahr (εισηγητή), δικαστές, γενικός εισαγγελέας: M. Poiares Maduro, γραμματέας: R. Grass, εξέδωσε στις 13 Ιανουαρίου 2005 απόφαση με το ακόλουθο διατακτικό:
   Το Βασίλειο του Βελγίου,
   
               1)
            
            
               
                           —
                        
                        
                           ορίζοντας τις τεχνικές προδιαγραφές που πρέπει να πληρούν οι αναπηρικές καρέκλες για να είναι δυνατή η κάλυψη της σχετικής δαπάνης από την κοινωνική ασφάλιση κατά τρόπον ώστε να αποκλείονται από τον πίνακα των αναπηρικών καρεκλών των οποίων η δαπάνη επιστρέφεται στους ασφαλισμένους οι αναπηρικές καρέκλες που, μολονότι φέρουν σήμανση πιστότητας CE, δεν πληρούν τις σχετικές προδιαγραφές ιδίως όσον αφορά τη διάμετρο των εμπροσθίων και των οπισθίων τροχών, το υλικό επενδύσεως και του εσωτερικού του καθίσματος και του ερεισίνωτου, τις διαστάσεις των επίπεδων επιφανειών και των διαχωριστικών, τα στηρίγματα κεφαλής ή/και τα υποστηρίγματα για τα πόδια,
                        
                     
                           —
                        
                        
                           καθορίζοντας γενικότερα κριτήρια τα οποία πρέπει να πληρούν τα προϊόντα των επιχειρηματιών προκειμένου να περιληφθούν στον πίνακα των αναπηρικών καρεκλών των οποίων η δαπάνη επιστρέφεται στους ασφαλισμένους, και συγκεκριμένα καθορίζοντας τις ιδιαίτερες προϋποθέσεις για τα αμαξίδια με κινητήρα, καθώς και τις ιδιαίτερες προϋποθέσεις για τα αμαξίδια χωρίς κινητήρα, σύμφωνα με τις οποίες τα αμαξίδια αυτά πρέπει να διατίθενται τουλάχιστον σε έναν προβλεπόμενο αριθμό διαστάσεων του καθίσματος,
                        
                     
                           —
                        
                        
                           ορίζοντας υπερβολικά αυστηρή διαδικασία ενημερώσεως του πίνακα των ειδών που διέπονται από το σύστημα επιστροφής δαπανών,
                        
                     παρέβη τις υποχρεώσεις που υπέχει από το άρθρο 28 ΕΚ.
            
         
               2)
            
            
               Το Βασίλειο του Βελγίου καταδικάζεται στα δικαστικά έξοδα.
            
         
               2)
            
            
               Το Βασίλειο της Ισπανίας καταδικάζεται στα δικαστικά έξοδα.
            
         
      (1)  ΕΕ C 70 της 22.3.2003